Trelis/gawiki huggingface dataset:
Leiv Eiriksson. Taiscéalaí Lochlannach ba ea Leiv Eiriksson (Sean-Lochlainnis: "Leifr Eiríksson", .i. Leif mac Eirik; t. 970 – t. 1019 go 1025). De réir ságaí Íoslannacha, bhunaigh Leiv coilíneacht de chuid na Lochlannach i d"Tír na bhFíniúnacha", a bhí i Meiriceá Thuaidh de réir dealraimh, thart ar leithmhílaois roimh Chríostóir Colambas. Ceaptar gurbh fhéidir gurb ionann an choilíneacht sin agus lonnaíocht Lochlannach a fuarthas i L'Anse aux Meadows i dTalamh an Éisc.
Luathshaol agus pearsanta.
Mac le hErik Rua, bunaitheoir na chéad lonnaíochta Lochlannach sa nGraonlainn, agus le Þjóðhildur na hÍoslainne, ab ea Leiv. Ceaptar gur rugadh é san Íoslainn, ach tógadh é i Lonnaíocht Oirthearach na Graonlainne, in eastát a mhuintire arbh ainm dó Brattahlíð. Tráill de chuid Erik, Tyrker, a thóg Leiv ar altramas. 
Bhí beirt mhac ag Leiv, Thorgils, ar ar rug an bhean uasal Thorgunna in Inse Ghall; agus Thorkell, a tháinig i gcomharbacht ar a athair mar thaoiseach sa nGraonlainn.
Hakeem Jeffries. Is polaiteoir agus aturnae Meiriceánach é Hakeem Sekou Jeffries (rugadh 4 Lúnasa, 1970). Is ionadaí de chuid na Stát Aontaithe é don 8ú ceantar comhdhála i Nua - Eabhrac ón bhliain 2013 i leith. Tá sé ina bhall den Pháirtí Daonlathach, agus déanann sé ionadaíocht ar cheantar a chlúdaíonn codanna de chuid oirthear Brooklyn agus iardheisceart Queens i gCathair Nua-Eabhrac. Is dlíodóir corparáideach é de réir gairme, d’oibrigh sé do Paul, Weiss, Rifkind, Wharton &amp;amp; Garrison, ansin Viacom agus CBS, sular sheas sé le haghaidh agus sular fhreastail sé ag i gComhthionól Stáit Nua-Eabhrac ó 2007 go 2012, ag déanamh ionadaíochta ar an 57ú ceantar Tionóil. Tá Jeffries ina chathaoirleach ar Chácas na nDaonlathach i dTeach na nIonadaithean ó 2019.
Ar an 30 Samhain, 2022, toghadh Jeffries chun bheith i gceannas ar chácas an Pháirtí Dhaonlathaigh i dTeach na nIonadaithe sna Stáit Aontaithe in 2023, i ndiaidh Nancy Pelosi. Má thoghtar Kevin McCarthy ag an 118ú Comhdháil de chuid na Stát Aontaithe le bheith ina Cheann Comhairle ar Theach na nIonadaithe, táthar ag súil go mbeidh Jeffries ina Cheannaire Mionlaigh dá réir.
Luathshaol agus gairm bheatha.
Rugadh Jeffries i Brooklyn, Nua-Eabhrac, ag Ionad Ospidéil Brooklyn do Laneda Jeffries, oibrí sóisialta, agus Marland Jeffries, comhairleoir stáit um mhí-úsáid substaintí. D’fhás sé suas i Crown Heights, Brooklyn .
Bhain Jeffries céim amach ó Midwood High School i 1988. Rinne sé staidéar ansin ar eolaíocht pholaitiúil ag Ollscoil Binghamton, agus bhain sé céim Bhaitsiléara Ealaíon le honóracha amach i 1992. Le linn a chuid ama ag Binghamton bhí sé ina bhall den bráithreachas Kappa Alpha Psi .
Rinne Jeffries staidéar iarchéime san "McCourt School of Public Policy", de chuid Ollscoil Georgetown, agus bhain sé Máistreacht sa Bheartas Poiblí amach i 1994. D'fhreastail sé ansin ar Scoil Dlí Ollscoil Nua-Eabhrac, áit a raibh sé ina bhall den "New York University Law Review". Bhain sé céim Dhochtúireachta Juris amach i 1997.
Tar éis dó céim a bhaint amach ón scoil dlí, chaith Jeffries bliain amháin mar chléireach dlí don Bhreitheamh Harold Baer Jr. de Chúirt Dúiche SAM do Cheantar an Deiscirt de Nua-Eabhrac. Ó 1998 go 2004, bhí sé i gcleachtadh príobháideach ag an ngnólacht dlí Paul, Weiss, Rifkind, Wharton &amp;amp; Garrison. Sa bhliain 2004, ceapadh ina dhlíthí
intí é do Viacom agus CBS, áit ar oibrigh sé ar dhlíthíocht a d'eascair as . Le linn ama Jeffries ag Paul, Weiss, d'oibrigh sé freisin mar stiúrthóir ar ghnóthaí idir-rialtais do Chaibidil Stáit Nua-Eabhrac de Chumann Náisiúnta na gConraitheoirí Mionlaigh agus mar uachtarán Black Attorneys for Progress.
Paula Melvin. Is uachtarán Chonradh na Gaeilge í Paula Melvin. Is as Baile an Alabhóidigh, i mBaile Átha Cliath í.
Gairm bheatha.
Is de bhunadh na tuaithe in iarthar Átha Cliath í Melvin. Ba imreoir agus leasrúnaí í ar an gcumann peile Na Gaeil Óga CLG,
Agus í ag freastal ar Choláiste Phádraig i nDroim Conrach, bhí Melvin ina hOifigeach Gaeilge ar Aontas na Mac Léinn agus ina cathaoirleach ar an gCumann Gaelach. Bhí sí ina cathaoirleach ar chraobh de chuid an Chonartha in iarthar Átha Cliath ‘Pobal Gaeilge 15’.. Bhí sí ina ball coiste ar Bhuanchoiste an Chonartha, Coiste Chlub an Chonartha, Coiste Oireachtas na Gaeilge agus Coiste Stiúrtha Ógras.
Bhí sí ag obair ansinle Coimisiún Fulbright na hÉireann.
Thosaigh Melvin ag obair mar thánaiste Chonradh na Gaeilge sa bhliain 2017. Ceaptar gurb í an tánaiste is óige a bhí ag Conradh na Gaeilge ó bunaíodh é. 
Tá sí ina ball de Choiste na Gaeilge i gComhairle Contae Fhine Gall, 
Toghadh Melvin mar uachtarán Conradh na Gaeilge ar 25 Feabhra 2022 ag ardfheis Chonradh na Gaeilge. Ina hóráid ghlactha, dúirt sí :
I measc na mór-spriocanna atá agam don bhliain atá amach romhainn tá an Polasaí Náisiúnta don Phleanáil Tithíochta. Is gá sin a bhaint amach don Ghaeltacht gan a thuilleadh moille agus an feachtas sin a bhrú ar aghaidh go mór, le cinntiú go mbeidh pobal na Gaeltachta in ann cónaí ina gceantar féin trína dteanga féin.
Romainis Chríoch Lochlann. Is teanga phara-Romainis í Romainis Chríoch Lochlann, a labhraítear i measc Romach san Iorua agus sa tSualainn, tíortha ina bhfuil aitheantas oifigiúil mar mhionteanga aici, chomh maith leis an Danmhairg.
Earas. I miotaseolaíocht na Gréige, is í Earas dia an achrainn.
Cilléiné. I miotaseolaíocht na Gréige, is nimfeach í Cilléiné.
Aescaláipias. I miotaseolaíocht na Gréige, is é Aescaláipias dia an leighis.
Geras. I miotaseolaíocht na Gréige, is é Geras dia na seanaoise.
An Pobal Iéineach. Is éard atá sa bPobal Iéineach (Gearmáinis: "Jenische"; Fraincis: "Yéniche") ná grúpa taistil a bhfuil cónaí orthu den chuid is mó sa nGearmáin, san Ostair, san Eilvéis, i Lucsamburg, sa mBeilg, agus i gcodanna den Fhrainc. I measc na dteoiricí faoina mbunús, tá an smaoineamh gur ó dhaoine imeallaithe a shíolraíos siad, agus gur dream ar leith a bhí iontu faoi thús na 19ú haoise. Ar aon chuma, tá na hIéinigh éagsúil leis na Romaigh, arb iad sin an grúpa taistil is mó san Eoraip.
Ainm.
Feictear an téarma "jenische" ag tagairt do bhéarlagair, béarlagair gadaithe ach go háirithe, go luath sa 18ú haois. Sa gcéad leath den 19ú haois, tosaíodh ar é a úsáid ag tagairt don ghrúpa seo, mar gur measadh an seantéarma, "Jauner", a bheith cáinteach, de réir dealraimh.
Top of the Pops (clár BBC). Clár ceoil suaitheanta a bhíodh á chraoladh go seachtainiúil ar BBC 1 idir 1964-2005 (agus BBC 2 2005-2006) sa Bhreatain ba ea Top of the Pops. Bhí dhá phríomhsprioc ag "Top of the Pops": 
Ócáidí speisialta.
Ba iad Clannad an t-aon bhanna a chan i nGaeilge ar "Top of the Pops" riamh, le ‘Theme From "Harry’s Game"’, ar an 11 Samhain 1982.
Mí-úsáid gnéis.
Dioscmharcach, láithreoir Top of the Pops agus mí-úsáideoir gnéis scanrúil ab ea Sir Jimmy Savile, Thaitin caidreamh collaí a bheith aige le cailíní óga .. ar feadh 50 bliana
Ní dúirt éinne faic agus níor rugadh air riamh (d'éag 29 Deireadh Fómhair 2011). Bhí an bhunaíocht chaoinfhulangach is cosúil.
Fíricí fánacha.
D'úsáid an BBC an amhrán "Yellow Pearl" ón albam "The Philip Lynott Album" mar an gceol aitheantais do "Top of the Pops" ar feadh tamaill.
Seán Quinn. Fear gnó ba ea Seán Quinn (a rugadh ar 5 Nollaig 1947), an fear is saibhre in Eirinn go dtí 2011. Cinneadh gurbh fhéimheach é ar 16 Eanáir 2012, 
Bhunaigh Quinn an Quinn Group sa bhliain 1973; tugtar Mannok air inniu. Tá a cheanncheathrú suite i nDoire Loinn, Contae Fhear Manach 
Tagairtí.
Clann Dòmhnaill na Ceapaich. Is clann Ghaelach Albanach agus brainse de Chlann Dòmhnaill í Clann Dòmhnaill na Ceapaich, ar a dtugtar freisin; Clann Mhic Raghnaill Loch Abar . Ba é Alistair Carrach Mac Dhomhnaill, 4ú sin-iar-gharmhac Somhairle agus Tiarnaí na nOileán a shinsear. Ghabh Clann Dòmhnaill na Ceapaich seilbh ar chríocha na Ceapaich, agus Loch Abar, idir Loch Linne agus Loch Lìobhann, atá suite i gContae Inbhir Nis. Ainmnítear an ceann feadhna go traidisiúnta mar “Mac Mhic Raonuill” .
John Steenhuisen. Is polaiteoir ón Afraic Theas é John Henry Steenhuisen (rugadh 25 Márta 1976) atá ina cheannaire ar an bhFreasúra ó mhí Dheireadh Fómhair 2019 agus atá ina cheannaire feidearálach ar an gComhaontas Daonlathach ó mhí na Samhna 2020, tar éis dó a bheith ina cheannaire eatramhach ar feadh bliana ó mhí na Samhna 2019. Bhí sé ina phríomh-Aoire ar an bhfreasúra oifigiúil ó Bhealtaine 2014 go Deireadh Fómhair 2019. Ar bhonn idé-eolaíoch, tá cur síos ar Steenhuisen mar liobrálach, ag tacú leis an neamhchiníochas agus ar son an chomhionannais chiníoch. 
Rugadh é i nDurban é agus ghnóthaigh sé máithreánach ó Northwood Boys High School. Chuaigh Steenhuisen isteach sa Pháirtí Daonlathach agus toghadh é ar Chomhairle Cathrach Durban i 1999 mar chomhairleoir do Durban Thuaidh. Sa bhliain 2000, bunaíodh an Comhaontas Daonlathach (CD), agus toghadh é mar chomhairleoir ar Bhardas Cathrach eThekwini a bunaíodh le déanaí, i dtoghchán bardasach na bliana sin. Ceapadh é mar cheannaire cácas an DA i 2006. chomhairleoir ar an nuabhunaithe eThekwini Chathrach Bardas i dtoghchán cathrach na bliana sin. Ceapadh é mar cheannaire bhí sé ina bhall den Reachtas KwaZulu - Natal agus ceapadh é mar cheannaire cácais an CD sa bhliain 2006.
Tar éis toghcháin 2009, bhí sé ina bhall den Reachtas KwaZulu - Natal agus ceapadh é mar cheannaire cácais an CD. Go gairid ina dhiaidh sin, toghadh Steenhuisen mar cheannaire an pháirtí i gcúige KwaZulu-Nata, post a bhí aige go dtí gur éirigh sé as i mí Dheireadh Fómhair 2010, agus baint aige i gcaidreamh lasmuigh den phósadh. Ghlach sé ballraíocht san Tionól Náisiúnta i mí Iúil 2011, agus ceapadh é ina Scáth-Aire um Chomhar Rialachas agus Gnóthaí Traidisiúnta i mí Feabhra 2012 tar éis dó a bheith ceaptha ag Lindiwe Mazibuko 
Sa bhliain 2014, cheap Mmusi Maimane, Ceannaire Parlaiminte nua-thofa CD agus Ceannaire an Fhreasúra Oifigiúil, Steenhuisen mar Phríomh-Aoire an Fhreasúra Oifigiúil. Bhí sé ina Phríomh-Aoire go dtí mí Dheireadh Fómhair 2019, nuair a d’éirigh Maimane as mar cheannaire oifigiúil an fhreasúra agus mar cheannaire páirtí. Go gairid ina dhiaidh sin, toghadh Steenhuisen gan freasúra le teacht ina áit mar Cheannaire an Fhreasúra. I mí na Samhna 2019, toghadh é ina cheannaire eatramhach ar an CD, tar éis dó Makashule Gana, Ball an Reachtais Chúigigh (BRC) CD i Gauteng a shárú. Bliain ina dhiaidh sin, toghadh é ina cheannaire ar feadh téarma iomlán ag Comhdháil Chónaidhme an pháirtí, ag sárú Mbali Ntuli, MPL CD ó KwaZulu - Natal KwaZulu-Natal. Toghadh é ar feadh téarma eile mar cheannaire páirtí ar 2 Aibreán 2023..
Eachtra imirceach Parndorf. Ar 27 Lúnasa 2015, thángthas ar 71 corp i veain san Ostair, le linn 'Géarchéim imirceach na hEorpa'. Plúchadh na daoine a bhí ann. 59 fear, ochtar ban agus ceathrar páistí a bhí sa veain, cailín beag bliain d'aois ina measc.
Bhí an veain (nó leoraí, an Volvo FL 180, ach an-bheag ar fad) tréigthe lámh le teorainn na hUngáire. Bhí an leoraí páirceáilte ar thaobh an bhóthair gan don bhaile Parndorf.
Ba léir ó cháipéisí taistil a fuarthas go mba as an tSiria (15), Afganastáin (21) agus Iaráic (29) iad (bhí seisear eile gan aithint).
Cúpla níos déanaí, dúirt an tAire Gnóthaí Baile Johanna Mikl-Leitner go bhfuil sé i gceist smacht níos déine a chur ar theorannacha in oirthear na tíre. Da thoradh, bhí an mótarbhealach soir i dtreo na hUngáire pulctha le trácht ag síneadh 20km siar mar go raibh na húdaráis ag seiceáil gach feithicil ina bhféadfadh teifigh bheith ionta.
Cóir.
Drong a bhí ag déanamh gáinneáil ar dhaoine ba chúis leis an tubaiste. Thug an drong, ag feidhmiú as an Ungáir agus as an mBulgáir, na teifigh isteach san Ostair. 
Sa bhliain 2018 san Ungáir, gearradh téarma príosúin 25 bliain ar ceathrar, agus 3-12 bliain ar deichniúir eile.
Eachtra imirceach San Antonio, 2022. Ar 27 Meitheamh 2022, bhí 53 corp faighte i leantóir leoraí i San Antonio, Texas, daoine fásta agus inimiricigh go léir. Bhí sé dhuine dhéag eile fós ina mbeatha sa leoraí, ceathrar páistí ina measc.
Bhí an leoraí páirceáilte in aice leis an iarnród ar cholbha theas na cathrach. Bhí an teocht chomh hard le 39 céim i San Antonio ag an am agus ní raibh aon uisce sa leoraí. Leantóir cuisniúcháin ba ea é agus ní raibh aon chóras aerchóirithe ann... é sin nó ní raibh sé ar siúl.
Tháinig duine, a bhí ag obair in aice láimhe, ar na hinimircigh tar éis dó glao ar fhóirithint a chloisteáil ag teacht as an leoraí. Tugadh chuig ospidéil áitiúla láithreach an 16 duine a bhí fós beo, agus cuireadh cóir leighis orthu faoi thnáitheadh teasa agus stróc teasa.
Bhí sé deimhnithe gurbh as Meicsiceo 22 de na mairbh. B'as Guatamala agus Hondúras cuid eile acu.
Cóir.
Thart ar 250 ciliméadar atá idir San Antonio agus teorainn Mheicsiceo, agus tugadh na hinimiricigh chun na Stát Aontaithe go mídhleathach.
Mhaígh Greg Abbott, gobharnóir Texas agus ón bPáirtí Poblachtach, gurb í an fháilte a chuireann na Daonlathaithe roimh inimircigh údar an oilc. Chuir sé an milleán faoin tragóid ar Uachtarán na Stát Aontaithe Joe Biden.
Bhí ceathrar gafa faoin scéal, an tiománaí ina measc.
Possibly in Michigan. Is gearrscannán uafáis Meiriceánach é Possibly in Michigan a bhí cruthaithe ag Cecelia Condit. Fuair an scannán maoiniú ón National Endowment for the Arts agus ón Ohio Arts Council.
Dlíthíocht straitéiseach i gcoinne rannpháirtíocht an phobail. Is éard is dlíthíocht straitéiseach i gcoinne rannpháirtíocht an phobail (ar a dtugtar freisin dlíthíocht imeaglaithe), ná cásanna dlí i gcoinne rannpháirtíocht an phobail, atá beartaithe chun chriticeoirí a chinsireacht, a imeaglú agus a chur ina dtost, trí chostas trom cosanta dlí a chur orthu, go dtí go dtréigfidh siad a gcáineadh nó a gcur i gcoinne.
Kenneth Branagh. Is aisteoir Éireannach é Kenneth Branagh. Rugadh i mBéal Feirste, Tuaisceart Éireann é, ar 10 Nollaig 1960.
Víreas sincítiach riospráide. Is víreas coitianta, tógálach é an víreas sincítiach riospráide (VSR), ar a dtugtar an víreas sincítiach riospráide (VSRd) agus an t-ortainiúmaivíreas daonna freisin, is cúis le hionfhabhtuithea an chonair riospráide. Is víreas ARN aonribe cialldhiúltaí é. Díorthaítear an t-ainm ó na cealla móra ar a dtugtar sincítiam a chruthaítear nuair a thagann cealla ionfhabhtaithe le chéile. Is é an VSR an chúis aonair is coitianta do naíonáin le hionfhabhtuithe riospráide a thabhairt chun an ospidéil, agus tá ath-ionfhabhtú fós coitianta níos déanaí sa saol: is pataigin thábhachtach í i ngach aoisghrúpa. Is gnách go mbíonn rátaí ionfhabhtaithe níos airde i rith míonna fuara an gheimhridh, rud is cúis le broincíníteas i naíonáin, slaghdáin i measc daoine fásta, agus tinnis riospráide níos tromchúisí mar niúmóine i ndaoine scothaosta agus daoine a bhfuil daoine a bhfuil imdhíon-lagaithe.
Is féidir le an VSR ráigeanna a chruthú sa phobal agus in ospidéil araon. Tar éis ionfhabhtú tosaigh trí na súile nó na srón, ionfhabhtaíonn an víreas cealla eipitéiliacha an aerbhealaigh uachtair agus íochtair, rud a fhágann athlasadh, damáiste cille, agus bac aerbhealaigh. Tá modhanna éagsúla ar fáil chun an VSR a bhrath agus a dhiagnóisiú víreasach lena n-áirítear tástáil antaiginí, tástáil mhóilíneach, agus saothrúchán víreasach. I measc na bpríomhbhearta coiscthe tá níochán lámh agus dlúth - theagmháil le daoine ionfhabhtaithe a sheachaint; tá úsáid phróifiolacsach palivizumab ar fáil freisin chun ionfhabhtú VSR a chosc i naíonáin ard-riosca. Faoi láthair, níl aon vacsaín i gcoinne VSR, cé go bhfuil go leor á bhforbairt.
Tá cóireáil le haghaidh tinneas tromchúiseach tacúil go príomha, lena n-áirítear teiripe ocsaigine agus tacaíocht análaithe níos airde le brú leanúnach dearfach ar aerbhealaí (BLDA) nó ocsaigin ardshreafa sróine, de réir mar is gá. I gcásanna ina bhfuil cliseadh riospráide tromchúiseach, d'fhéadfadh go mbeadh gá le hionsá tiúibe agus aeráil mheicniúil. Is é Ribavirin an t-aon chógas frithvíreasach atá ceadúnaithe faoi láthair le haghaidh an ghalair VSR i leanaí, cé go bhfuil a úsáid fós conspóideach.
Malacocincla perspicillata. Is speiceas éan ceoil é Malacocincla perspicillata nó an plubaireoir dú-mhalach, san fhine Pellorneidae. Tá an speiceas eindéimeach do Bhoirneo. Ní raibh ach eiseamal amháin, a bailíodh sa naoú haois déag ar eolas, go dtí gur thángthas ar an éan i mBoirneo le linn 2020.
Gnáthóg.
Is éard atá i ngnáthóg nádúrtha "M. perspicillata" ná foraoisí fothrópaiceacha nó foraoisí taisethrópaiceacha ísealchríche, ag airde 200–1,170 m
Dhaingnigh a athaimsiú in 2020 an chreidiúint go bhfuil an t-éan ó oirdheisceart Bhoirneo.
Stádas caomhnaithe.
Ní fios go leordhóthanach stádas caomhnaithe M. perspicillata. Roimhe seo, bhí sé rangaithe mar Leochaileach ag an Aontas Idirnáisiúnta do Chaomhnú an Dúlra (AICD). Ach léirigh taighde nua an easpa faisnéise iontaofa, agus ar an láimh eile, tá roinnt barúlacha faoi thuairim aimsithe ón eiseamal, rud a d'oscail línte nua taighde. Mar thoradh air sin, athraíodh a stádas go Sonraí Easnamhach in 2008. Tá an t-éan ceoil faoi bhagairt ag talmhaíocht, lománaíocht ceadaithe laistigh de limistéir chosanta, plandálacha le haghaidh rubair agus ola pailme, agus tinte triomaigh. Laistigh de na blianta atá amach romhainn, tá an baol ann go gcaillfear foraoise ísealchríche talamh thirim beagnach iomlán i Kalimantan. .
Athfhionnachtain.
I mí Dheireadh Fómhair 2020, d’athaimsigh beirt fhear áitiúil Muhammad Suranto agus Muhammad Rizky Fauzan, "M. perspicillata" i Kalimantan Theas, 170 bliain tar éis an deimhniú deiridh.
Fíonsaothrú sa Ghearmáin. Táirgtear fíonta Gearmánacha go príomha in iarthar na Gearmáine feadh na Réine.
Na Dualaigh. Is grúpa eitneach Bantúch iad na Dualaigh (nó Sawa) ó Chamarún. Cónaíonn siad go príomha i réigiún cladachúil agus iardheisceart Chamarún agus is cuid de na nó "daoine cósta" . Chuir an Dualaigh fáilte roimh bheartais choilíneacha na Gearmáine agus na Fraince. Mhéadaigh líon na nAfracach a labhraíonn Gearmáinis ina labhraítear Gearmáinis i gceithre choilíneacht Ghearmánach in Iarthar na hAfraice roimh 1914. Chuir ceannaireacht na nDualach in 1884 an treibh faoi rial na nGearmánach. D'iompaigh an chuid is mó acu ar an Phrotastúnachas agus cuireadh oideachas orthu ar nós na Gearmáine. B'fhearr le hoifigigh choilíneacha agus le lucht gnó iad a bheith mar chléirigh neamhchostasach in oifigí rialtais agus gnólachtaí na Gearmáine san Afraic. Bhí an-tionchar acu go stairiúil i gCamarún mar gheall ar an teagmháil fhada a bhí acu le hEorpaigh, an ráta ard oideachais, agus an rachmais a gnóthaíodh thar na céadta bliain mar thrádálaithe sclábhaithe agus úinéirí talún.
Northrop Grumman B-21 Raider. Is é an Northrop Grumman B -21 Raider an buamadóir straitéiseach Meiriceánach á bhforbairt d'Aerfhórsa na Stáit Aontaithe (AFSA) ag Northrop Grumman. Mar chuid den chlár Bhuamadóir Ionsaithe Fadraoin (B-IFR), tá sé le bheith ina buamadóir straitéiseach idir-ilchríochach fadraoin, téaltaitheach don AFAS, atá in ann airm thraidisiúnta agus teirmeanúicléacha a sheachadadh.
Jimín Mháire Thaidhg. Úrscéal grinn don aos óg leis an Seabhac (Pádraig Ó Siochfhradha) is ea Jimín Mháire Thaidhg a chéadfhoilsigh Comhlucht Oideachais na hÉireann sa bhliain 1919. Leanann sé eachtraí buachalla óig darb ainm Séamus Ó Breasail, nó Jimín Mháire Thaidhg mar is fearr aithne air. Is í Máire Thaidhg máthair dhian Jimín, agus bíonn Jimín cráite i gceart aici. I gCorca Dhuibhne atá an leabhar suite, agus is sa chanúint sin a scríobhadh an buntéacs, cé go bhfuil leagan caighdeánaithe ann anois. 
Foilsíodh "eagrán scoile" den leabhar (a d'fhoilsítí go minic faoin ainm simplí "Jimín") in 1921, a d'úsáidtí i scoileanna na hÉireann ar feadh na mblianta fada. Baineadh tagairtí don chleamhnas, do chaidrimh idir daoine fásta agus don bhás as an eagrán scoile.
Alan Parker.  
Stiúrthóir scannán Sasanach ab ea Alan Parker (14 Feabhra 1944 – 31 Iúil 2020). Bhí clú agus cáil air mar dhéantóir scannán éagsúil ar nós Midnight Express, Fame, The Commitments, agus Bugsy Malone. 
Le linn a shaoil bhain Parker a lán duaiseanna agus gradam, sé Ghradam Oscar san áireamh.
Bhí sé sé bliana is seachtó d’aois nuair a bhásaigh sé ar 31 Iúil 2020.
Tagairtí.
Beàrnaraigh. Tá roinnt oileán ann a bhfuil an t-ainm Beàrnaraigh orthu:
Dionnasg an Fhearainn. Cuireadh tús leis an chéad Dionnasg an Fhearainn (Béarla : "Highland Land League" )" sna 1880idí i nGaeltacht na hAlban mar chuid de Streachailt an Fhearainn. Ba é an ghairm shlógaidh a bhí acu ná "Is treasa tuath na tighearna" (ga. "Is treise tuath ná tiarna")
Thosaigh an darna 'Dionnasg an Fhearainn' mar pháirtí polaitíochta i nGlaschú sa bhliain 1909 . Bhí siad ag iarraidh féinrialtas in Albain, agus bhí baill de Dhionnasg an Fhearainn an-tábhachtach i mbunú Páirtí Náisiúnta na hAlban i 1934 .
Cluain Bheirn. Is baile agus paróiste sibhialta i gContae na Gaillimhe í Cluain Bheirn ("Clonbern", nó "Clonberne" scaití, i mBéarla). 
I mbarúntacht Bhéal Átha Mó atá an paróiste suite. Is cuid é de pharóiste Caitliceach Chill Choirín agus Chluain Bheirn. 
Tá scoil náisiúnta, eaglais, teach altranais agus gnólachtaí eile suite ar an mbaile.
Glinsce, Contae na Gaillimhe (Béal Átha Mó). Is sráidbhaile agus paróiste sibhialta é Glinsce, nó Gleann Uisce scaití, atá suite i gContae na Gaillimhe agus i mbarúntacht Bhéal Átha Mó. Tá sé thart ar 68 km ó chathair na Gaillimhe agus thart ar 30 km ó bhaile Ros Comáin. 
I measc na seirbhísí atá le fáil ar an mbaile tá siopa, pub, scoil náisiúnta, páirc CLG agus eaglais. Tá Caisleán Ghlinsce in aice láimhe. Tógadh sin ar ordú an Bhairnéad Uileog de Búrca ag tosú thart ar 1628. Maítear gurb é sin an caisleán deireanach a tógadh in Éirinn, rud a bhraitheann ar an sainmhíniú atá ann ar 'caisleán', dar ndóigh. 
Baile na Cille an t-ainm oifigiúil atá ar pharóiste Ghlinsce agus is sa mbaile fearainn sin atá an reilig áitiúil suite. Tá sé ina chuid de pharóiste Caitliceach Ghlinsce agus Chill Bheagnait. Mar a léiríos leagan "Gleann Uisce" an ainm, tá abhainn ag rith láimh leis an áit, mar atá, Abhainn na Suca.
Féach freisin.
Glinsce, leathanach idirdhealaithe le cúpla áit eile in Éirinn ar a dtugtar 'Glinsce'.
Anlann soighe. Is éard is anlann soighe ann ná anlann coipthe a dhéantar as pónairí soighe, grán, sáile agus múscáin.
Caisleán Ghlinsce. Tá Caisleán Ghlinsce suite i nGlinsce in oirthuaisceart Chontae na Gaillimhe. 
Is minic a mhaítear gurbh é an caisleán deireanach a tógadh in Éirinn é, ach deirtear uaireanta eile nach caisleán atá ann ach túrtheach. Pé scéal é, is deimhin gur cuireadh tús le hobair ar an bhfoirgneamh atá anois ann thart ar 1628 ar ordú Bhairnéad Ghlinsce, Uileog de Búrca, ar láthair caisleáin níos sine. I measc na ndaoine eile a raibh cónaí orthu sa gcaisleán, tá Liam de Búrca, nó Liam Garbh mar a tugadh air, agus Nuala na Miodóige, bean uasail a fheictear i bhfinscéalta áitiúla.
Bairnéad. Is éard is bairnéad ann, nó banbhairnéad más bean atá i gceist, (Béarla: "baron", "baronetess") ná duine a bhfuil bairnéadacht acu, teideal a bhronnas an Choróin sa Ríocht Aontaithe agus a bhronnadh an Choróin i Sasana, in Éirinn, sa mBreatain Mhór agus in Albain Nua. Feictear tagairtí don teideal chomh fada siar leis an 14ú haois ach cruthaíodh córas na mbairnéadachtaí atá ann faoi láthair i réimeas Séamas VI, Albain agus Séamas I, Sasana agus Éire le tuilleadh ioncaim a thabhairt isteach don Choróin. 
Tugtar ""sir" ar bhairnéid, amhail ridirí, agus "dame"" ar bhanbhairnéid. Tá bairnéadachtaí ar an aon chineál onóra oidhreachtúla sa Ríocht Aontaithe nach meastar tiarnas ceart a bheith iontu.